stanford-oval/wikipedia huggingface dataset:
ג'רי לוקאס
הערות שוליים

↑  סטטיסטיקות של ג'רי לוקאס, באתר basketball-reference.com
| נבחרת ארצות הברית – האלופה האולימפית - רומא (1960) |
| --- | --- | --- |
|  1  •  2  •  3 וסט •  4 בלאמי •  5 בוזר •  6 דיסינג'ר •  7 הלדורסון •  8 אימהוף •  9 קלי •  10 ליין •   11 לוקאס •  12 סמית' • 13 ארנט •  14 רוברטסון • 15  • מאמן: ניואל |  1  •  2  •  3 וסט •  4 בלאמי •  5 בוזר •  6 דיסינג'ר •  7 הלדורסון •  8 אימהוף •  9 קלי •  10 ליין •   11 לוקאס •  12 סמית' • 13 ארנט •  14 רוברטסון • 15  • מאמן: ניואל | ארצות הברית |
| --- | --- |
בקרת זהויות :  NLI: 987007273569005171  PLWABN: 9811796501005606  BIBSYS: 9040555  CiNii: DA03316791  GND: 1186923555  ISNI: 0000 0000 8262 7237  LCCN: n50039144  LNB: 000163439  NKC: mub2013753975  NLK: KAC200804619  NTA: 310930529  VIAF: 72637447   WorldCat (עם VIAF): 72637447
ג'אווהר מנארי

ג'אווהר מנארי (בערבית: جوهر مناري; נולד ב-8 בנובמבר 1976 במונסתיר שבתוניסיה) הוא כדורגלן עבר תוניסאי ששיחק בעמדת הקשר ההגנתי. מנארי שיחק בעיקר בקבוצת אספרנס התוניסאית עמה זכה בשלוש אליפויות מקומיות, וכן בנירנברג הגרמנית עמה זכה בשנת 2007 בגביע הגרמני. לזכותו של מנארי 72 הופעות במדי בנבחרת תוניסיה.
קריירת מועדונים

מנארי גדל במועדון US מונסתיר בעיר הולדתו, ובשנת 2001 החל לשחק באספרנס, מהמועדונים הבכירים בתוניסיה. עם אספרנס זכה מנארי בשלוש אליפויות רצופות, בין השנים 2002 ו-2004. יכולתו הטובה, וזכייתו בגביע אפריקה לאומות 2004 עם נבחרת תוניסיה, הביאו להתעניינות של מועדונים אירופיים, ובשנת 2005 חתם מנארי בנירנברג. מנארי הפך לבורג חשוב בקישור הקבוצה עד מהרה, ושיתף פעולה בקישור הקבוצה עם יאן פולאק, תומאס גלאשק ומארק מינטאל. עונת 2006/07 הייתה עונת שיא עבור מנארי ונירנברג. הקבוצה סיימה במקום השישי בבונדסליגה, ואף זכתה בגביע הגרמני לאחר ניצחון 3-2 בגמר על שטוטגרט. מנארי ישב על הספסל בגמר זה ולא שותף. בעונת 2007/08, עונה אחת בלבד אחרי עונת השיא, נירנברג ומנארי נשרו אל הבונדסליגה השנייה, אך שבו לבונדסליגה כעבור עונה אחת בלבד. בעונת 2009/10 איבד מנארי את מקומו בהרכב נירנברג, ומיעט מאוד לשחק. בתום עונה זו עזב את הקבוצה, לאחר חמש עונות, בהן צבר 88 הופעות ליגה והבקיע ארבעה שערים, וחתם בפ.ס.וו. פרנקפורט. מנארי שיחק בקבוצה זו עונה אחת, אך מיעט מאוד לשחק. בתום עונה זו עזב את הקבוצה והפך לשחקן חופשי.
קריירה בינלאומית

מנארי החל לשחק בנבחרת תוניסיה בשנת 2002, והיה שותף לזכייתה בגביע אפריקה לאומות 2004, כאשר הבקיע את שער הניצחון לתוניסיה ברבע הגמר מול נבחרת סנגל, במשחק שהסתיים בתוצאה 1-0 לתוניסיה. מנארי השתתף גם במשחק הגמר של האליפות, בו ניצחה תוניסיה 2-1 את נבחרת מרוקו.
בשנת 2005 השתתף מנארי עם תוניסיה בגביע הקונפדרציות 2005, שממנו הודחה תוניסיה בשלב הבתים. בשנת 2006 השתתף מנארי בגביע אפריקה לאומות 2006, שבו הודחה תוניסיה ברבע הגמר על ידי נבחרת ניגריה בבעיטות הכרעה. באותה שנה, השתתף מנארי עם תוניסיה במונדיאל 2006, והבקיע בשלב הבתים שער יתרון מפתיע מול נבחרת ספרד בדקה השמינית. יתרון זה החזיק מעמד עד הדקה ה-71, וספרד ניצחה לבסוף 3-1. תוניסיה הודחה מהמונדיאל בשלב הבתים.
גביע אפריקה לאומות 2008 היה הטורניר הגדול האחרון בו השתתף מנארי. בטורניר זה הודחה תוניסיה ברבע הגמר לאחר הפסד 3-2 לנבחרת קמרון. לאחר טורניר זה מנארי לא זומן יותר לנבחרת, וסיים את הקריירה שלו עם 72 הופעות ושלושה שערים.
תארים

עם אספרנס:
אליפות ליגת העל התוניסאית (3): 2001/02, 2002/03, 2003/04
עם נירנברג:
הגביע הגרמני: 2006/07
עם נבחרת תוניסיה:
גביע אפריקה לאומות: 2004
ג'רט ג'ק

| --- | --- |

ג'ק במדי קליבלנד קאבלירס, 2013
 לידה:  28 באוקטובר 1983 (בן 40) פורט וושינגטון שבמרילנד
 עמדה:  רכז, קלע
 גובה:  1.91 מטר
 מספר:  3
 מכללה:  המכון הטכנולוגי של ג'ורג'יה
 דראפט:  בחירה מספר 22, 2005 דנוור נאגטס
 קבוצות כשחקן
 2005–2008   2008–2009   2009–2010   2010–2012   2012–2013   2013–2014   2014–2016   2017   2017–2018   2019–2020   2021:  פורטלנד טרייל בלייזרס   אינדיאנה פייסרס   טורונטו ראפטורס   ניו אורלינס הורנטס   גולדן סטייט ווריורס   קליבלנד קאבלירס   ברוקלין נטס   ניו אורלינס פליקנס   ניו יורק ניקס   סו פולס סקייפורס   ג'י ליג איגנייט
ג'רט מת'יו ג'ק (באנגלית: Jarrett Matthew Jack; נולד ב-28 באוקטובר 1983) הוא כדורסלן עבר אמריקאי ששיחק בעמדות הרכז והקלע. הקריירה של ג'ק ב-NBA התאפיינה במעבר תדיר בין קבוצות שונות, וכן בחוסר יציבות כאשר מעמדו מתנדנד בין שחקן חמישייה לשחקן ספסל.
נעורים וקריירת מכללות

ג'ק נולד בפורט וושינגטון, מרילנד, ולמד בנעוריו בארבעה תיכונים שונים במרילנד ובמסצ'וסטס. את קריירת המכללות שלו העביר במכון הטכנולוגי של ג'ורג'יה שבאטלנטה. בשנתו השנייה במכללה עזר לקבוצתו, יחד עם שותפו לקו האחורי ויל ביינום, להעפיל לגמר טורניר אליפות המכללות, שם הפסיד לאוניברסיטת קונטיקט בהובלתם של אמקה אוקפור ובן גורדון. בעונתו השלישית והאחרונה במכללה רשם ממוצעים של 15.5 נקודות, 4.8 ריבאונדים ו-4.5 אסיסטים למשחק ונבחר ל"חמישיית העונה השנייה של מחוז ה-ACC". בשנת 2014, בעודו שחקן ברוקלין נטס, סיים ג'ק את לימודיו האקדמיים והשלים את תוארו במנהל עסקים.
קריירה מקצועית > פורטלנד טרייל בלייזרס

ג'ק נבחר על ידי דנוור נאגטס בבחירה ה-22 בדראפט ה-NBA לשנת 2005. כבר בערב הדראפט נשלח ג'ק לפורטלנד טרייל בלייזרס בתמורה ללינאס קלייזה וריקי סאנצ'ס - הבחירות ה-27 ו-35 בדראפט, בהתאמה. בעונת הרוקי שלו שימש כמחליפם של הגארדים סטיב בלייק וסבסטיאן טלפייר, ושיחק רק כ-20 דקות בממוצע למשחק. בעונה הבאה, 2006/2007, נשלחו בלייק וטלפייר בטריידים שונים, ובהיעדרם קודם ג'ק לתפקיד הרכז הפותח של הקבוצה ושיפר את ממוצעיו ל-12.0 נקודות ו-5.3 אסיסטים ב-33.6 דקות למשחק. בעונת 2007/2008 חזר סטיב בלייק לפורטלנד, מה שפגע במעמדו של ג'ק והפחית את חשיבותו לקבוצה.
קריירה מקצועית > אינדיאנה פייסרס

ב-9 ביולי 2008 נשלח לאינדיאנה פייסרס, יחד עם ג'וש מקרוברטס וברנדון ראש, בתמורה לג'ריד ביילס ואייק דיוגו. בעונתו היחידה באינדיאנה פתח ג'ק ב-53 משחקים מתוך ה-82 של הקבוצה, ורשם ממוצעים של 13.1 נקודות ו-4.1 אסיסטים למשחק.
קריירה מקצועית > טורונטו ראפטורס

ב-20 ביולי 2009 חתם כשחקן חופשי בטורונטו ראפטורס על חוזה ל-4 שנים עבור כ-20 מיליון דולר.
קריירה מקצועית > ניו אורלינס הורנטס

במהלך עונת 2010/2011, לאחר עונה וחצי בטורונטו, נשלח ג'ק לניו אורלינס הורנטס, יחד עם דייוויד אנדרסן ומרכוס בנקס, בתמורה לפג'ה סטויאקוביץ' וג'ריד ביילס.  עד סיום אותה עונה תפקד ג'ק כמחליפו של שחקן האולסטאר כריס פול, והציג יכולת בינונית עם 8.5 נקודות למשחק. בעונה הבאה, לאחר מעברו של פול ללוס אנג'לס קליפרס, רשם ג'ק עונת פריצה כרכז הפותח של הקבוצה והעמיד ממוצעי שיא של 15.6 נקודות ו-6.3 אסיסטים למשחק. ב-21 במרץ 2012 השיג ג'ק טריפל דאבל ראשון בקריירה, כשרשם 17 נקודות, 10 ריבאונדים ו-11 אסיסטים בהפסד קבוצתו לגולדן סטייט בתוצאה 101-92.
קריירה מקצועית > גולדן סטייט ווריורס

ב-11 ביולי 2012 נשלח לגולדן סטייט ווריורס כחלק מטרייד משולש, במסגרתו נשלח דורל רייט (מהווריורס) לפילדלפיה 76'. בגולדן סטייט חזר ג'ק לגבות מהספסל את כוכב הקבוצה, כשהפעם היה זה סטפן קרי. בהצבעה לתואר השחקן השישי של העונה סיים ג'ק במקום השלישי, אחרי הזוכה ג'יי אר סמית' וג'מאל קרופורד. בפלייאוף נעצרו הווריורס בסיבוב השני, כשהפסידו לסן אנטוניו ספרס בתוצאה 4-2, למרות יכולת מצוינת של ג'ק שקלע 15.5 נקודות למשחק לאורך הסדרה.
קריירה מקצועית > קליבלנד קאבלירס

ב-12 ביולי 2013 חתם כשחקן חופשי בקליבלנד קאבלירס על חוזה ל-4 שנים עבור כ-26 מיליון דולר.
קריירה מקצועית > ברוקלין נטס

לקראת עונת 2014/2015 הועבר לברוקלין נטס כחלק מטרייד משולש שבמסגרתו הועברו מרכוס ת'ורנטון (מברוקלין) וטיילר זלר (מקליבלנד) לבוסטון סלטיקס. ב-30 בינואר 2015 קלע ג'ק שיא קריירה של 35 נקודות בהפסד קבוצתו לטורונטו ראפטורס בתוצאה 127-122. ב-3 בינואר 2016, לאחר 32 משחקים בעונת 2015/2016, הודיעה הקבוצה כי ג'ק יחמיץ את המשך העונה בעקבות קרעים ברצועה הצולבת הקדמית ובמיניסקוס התיכון של רגלו הימנית. ב-30 ביוני 2016 שוחרר ג'ק מהנטס.
לקראת עונת 2016/2017 חתם ג'ק על חוזה לעונה אחת באטלנטה הוקס, עבור כמיליון דולר, אך הוא שוחרר מהקבוצה עוד בטרם תחילת העונה עקב פציעה בברכו הימנית.
קריירה מקצועית > ניו אורלינס פליקנס

ב-24 בפברואר 2017, לאחר שהחלים מפציעתו, חתם על חוזה ל-10 ימים בניו אורלינס פליקנס. ג'ק הספיק להשתתף בשני משחקים בלבד במדי הקבוצה בטרם סבל מקרע במניסקוס ברכו הימנית ושוחרר מהקבוצה.
קריירה מקצועית > ניו יורק ניקס

ב-15 בספטמבר 2017 חתם על חוזה לעונה אחת בניו יורק ניקס, עבור כ-1.5 מיליון דולר.
קריירה מקצועית > מחוץ ל-NBA

במרץ 2019 חתם על חוזה בקבוצת סו פולס סקייפורס מליגת הפיתוח של ה-NBA. במשחקו היחיד בקבוצה סבל מקרע ברצועה הצולבת הקדמית, ונאלץ להחמיץ את המשך העונה.
בינואר 2021 חתם על חוזה בג'י ליג איגנייט, אף היא מליגת הפיתוח.
סטטיסטיקת קריירה > בעונה הסדירה ב-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2005/2006 | פורטלנד | 79 | 4 | 20.2 | 0.442 | 0.263 | 0.800 | 2.0 | 2.8 | 0.5 | 0.0 | 6.7 |
| 2006/2007 | פורטלנד | 79 | 79 | 33.6 | 0.454 | 0.350 | 0.871 | 2.6 | 5.3 | 1.1 | 0.1 | 12.0 |
| 2007/2008 | פורטלנד | 82 | 16 | 27.2 | 0.431 | 0.342 | 0.867 | 2.9 | 3.8 | 0.7 | 0.0 | 9.9 |
| 2008/2009 | אינדיאנה | 82 | 53 | 33.1 | 0.453 | 0.353 | 0.852 | 3.4 | 4.1 | 1.1 | 0.2 | 13.1 |
| 2009/2010 | טורונטו | 82 | 43 | 27.4 | 0.481 | 0.412 | 0.842 | 2.7 | 5.0 | 0.7 | 0.1 | 11.4 |
| 2010/2011 | טורונטו | 13 | 13 | 26.7 | 0.393 | 0.167 | 0.870 | 3.2 | 4.5 | 1.1 | 0.0 | 10.8 |
| 2010/2011 | ניו אורלינס | 70 | 2 | 19.6 | 0.412 | 0.345 | 0.845 | 1.9 | 2.6 | 0.6 | 0.1 | 8.5 |
| 2011/2012 | ניו אורלינס | 45 | 39 | 34.0 | 0.456 | 0.348 | 0.872 | 3.9 | 6.3 | 0.7 | 0.2 | 15.6 |
| 2012/2013 | גולדן סטייט | 79 | 4 | 29.7 | 0.452 | 0.404 | 0.843 | 3.1 | 5.5 | 0.8 | 0.1 | 12.9 |
| 2013/2014 | קליבלנד | 80 | 31 | 28.2 | 0.410 | 0.341 | 0.839 | 2.8 | 4.1 | 0.7 | 0.3 | 9.5 |
| 2014/2015 | ברוקלין | 80 | 27 | 28.0 | 0.439 | 0.267 | 0.881 | 3.1 | 4.7 | 0.9 | 0.2 | 12.0 |
| 2015/2016 | ברוקלין | 32 | 32 | 32.1 | 0.391 | 0.304 | 0.893 | 4.3 | 7.4 | 1.1 | 0.2 | 12.8 |
| 2016/2017 | ניו אורלינס | 2 | 0 | 16.5 | 0.667 | 0.000 | 1.000 | 0.0 | 2.5 | 1.0 | 0.0 | 3.0 |
| 2017/2018 | ניו יורק | 62 | 56 | 25.0 | 0.427 | 0.291 | 0.840 | 3.1 | 5.6 | 0.6 | 0.1 | 7.5 |

| קריירה |  | 867 | 399 | 27.8 | 0.440 | 0.343 | 0.855 | 2.9 | 4.6 | 0.8 | 0.1 | 10.8 |
סטטיסטיקת קריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011 | ניו אורלינס | 6 | 0 | 18.5 | 0.353 | 0.000 | 0.688 | 2.5 | 2.2 | 0.2 | 0.2 | 5.8 |
| 2013 | גולדן סטייט | 12 | 4 | 35.5 | 0.506 | 0.292 | 0.896 | 4.4 | 4.7 | 0.9 | 0.3 | 17.2 |
| 2015 | ברוקלין | 6 | 0 | 25.5 | 0.519 | 0.333 | 1.000 | 4.2 | 4.5 | 1.2 | 0.2 | 12.3 |

| קריירה |  | 24 | 4 | 28.8 | 0.488 | 0.273 | 0.870 | 3.9 | 4.0 | 0.8 | 0.3 | 13.1 |
הערות שוליים

↑  רשימת הנבחרים בדראפט 2005, באתר basketball-reference.com
1 2 3  סטטיסטיקות הקריירה של ג'ק, באתר basketball-reference.com
↑  ג'ק נשלח בטרייד לאינדיאנה, באתר הרשמי של אינדיאנה פייסרס
↑  ג'ק חותם על חוזה בטורונטו, באתר הרשמי של טורונטו ראפטורס
↑  ג'ק נשלח בטרייד לניו אורלינס, באתר nola.com
↑  דוח המשחק בין ניו אורלינס לגולדן סטייט, באתר basketball-reference.com
↑  ג'ק נשלח בטרייד לגולדן סטייט, באתר espn.com
↑  תוצאות ההצבעות לפרסי עונת 2012/2013, באתר basketball-reference.com
↑  סטטיסטיקות סדרת הפלייאוף בין הווריורס לספרס, באתר basketball-reference.com
↑  ג'ק חותם על חוזה בקליבלנד, באתר הרשמי של קליבלנד קאבלירס
↑  פרטי החוזה של ג'ק בקליבלנד, באתר sportando.com
↑  ג'ק מועבר בטרייד לברוקלין, באתר הרשמי של ברוקלין נטס
↑  דוח המשחק בין ברוקלין לטורונטו, באתר basketball-reference.com
↑  ברוקלין מודיעה כי ג'ק יחמיץ את המשך עונת 2015/2016, באתר הרשמי של ברוקלין נטס
↑  ג'ק חותם על חוזה באטלנטה הוקס, באתר הרשמי של הקבוצה, 15 ביולי 2016
↑  Hawks Request Waivers On Jarrett Jack, באתר הרשמי של ההוקס, 20 באוקטובר 2016
↑  Jarrett Jack Injury Update, באתר הרשמי של הפליקנס, 3 במרץ 2017
↑  Knicks Sign Jarrett Jack, באתר הרשמי של הניקס, 15 בספטמבר 2017
ג'ק זורק לסל במהלך משחק של טורונטו ראפטורס מול מיאמי היט, 2009
גרטרודה בבילינסקה

| --- | --- |
אין תמונה חופשית
 לידה:  1902 סטארוגארד גדנסקי, רפובליקת פולין 
 פטירה:  10 במרץ 1995 (בגיל 93 בערך) ישראל 
 מדינה:  פולין 
 מקצוע:  אומנת 
 מידע חסידת אומות העולם
 פרסים והוקרה:  חסידת אומות העולם (4 ביוני 1963) 
 קישורים חיצוניים
 יד ושם:  גרטרודה בבילינסקה
 
גרטרודה בבילינסקה (בפולנית: Gertruda Babilinska;‏ 1902, סטארוגארד גדנסקי ‏– 1995, ישראל) הייתה חסידת אומות העולם מפולין שעלתה לאחר המלחמה לישראל.
קורות חיים

בבילינסקה הייתה בתו של דוור, הבכורה מבין שמונה ילדים. בשנת 1921 עברה לוורשה והחלה להיות מטפלת בביתה של משפחה יהודית.
קורות חיים > מעשה ההצלה

עם פלישת הגרמנים לפולין ב-1939 היה אבי המשפחה בה הייתה בבילינסקה מטפלת, בפריז. בבילנסקה נותרה עם בעלת הבית ובנה של בעלת הבית, וליוותה אותם לווילנה. שם נפטרה מעסיקתה של בבילינסקה בשנת 1941, ובבילינסקה נותרה עם הילד מיכאל, שהיה בן חמש.
עם הקמת גטו וילנה בספטמבר 1941 השאירה בבילינסקה את מיכאל עמה בדירתה. היא השיגה מסמכי זהות מזויפים עבורו והוא נרשם בתור אחיינה. בנוסף לכך הייתה בבילינסקה נכנסת מעת לעת לגטו כדי לסייע למכרים יהודים. מדי פעם נעשו סריקות של הגסטפו בביתה אך היא לא הסגירה את מיכאל למרות הסכנה לחייה.
קורות חיים > הגעה לישראל

בבילינסקה ביקשה לקיים את הבטחתה לאמו של מיכאל ולהביאו לארץ ישראל. היא נדדה עמו למחנות העקורים בגרמניה ועלתה עמו על אוניית המעפילים אקסודוס עם אנשי שארית הפלטה. בבילינסקה חלקה עם המעפילים את גורלם, כולל שהותם במחנה עקורים בהמבורג, וב-1948 הגיעה עם מיכאל לישראל.
גרטרודה בבילינסקה התגוררה בתל אביב וקיימה את מיכאל מעבודות ניקיון. היא נותרה קתולית אדוקה אך את מיכאל גידלה כיהודי.
הנצחה

בשנת 1963 הכיר יד ושם בגרטרודה בבילינסקה בתור חסידת אומות העולם.
לקריאה נוספת

רם אורן, השבועה: סיפור אמיתי, קשת הוצאה לאור, 2007.
העץ שניטע ביד ושם לכבוד חסידת אומות העולם גרטרודה בבילינסקה
ג'ון דניס (1807–1859)

ג'ון דניס (באנגלית: John Dennis‏; 1807 - 1 בנובמבר 1859) היה פוליטיקאי אמריקאי.
ביוגרפיה

דניס נולד ב-1807 ב"בקפורד", ליד פרינסס אן, מרילנד, והיה בנו של ג'ון דניס האב. הוא השלים לימודי הכנה ומשפטים, ולאחר שהתקבל ללשכת עורכי הדין החל לעסוק בעריכת דין וכן עסק בעיסוקים חקלאיים. הוא שירת בבית הנבחרים של מרילנד בין השנים 1835 ל-1836, ונבחר כוויגי לקונגרסים העשרים וחמישה והעשרים ושישה, וכיהן מ-4 במרץ 1837 ועד 3 במרץ 1841. מאוחר יותר הוא שימש כציר בוועידה החוקתית של המדינה משנת 1850. הוא מת במקום הולדתו, "בקפורד" ב-1 בנובמבר 1859.
ג'אווי

האלפבית של ג'אווי
ג'אווי הוא כתב המבוסס על האלפבית הערבי בו כותבים את השפה המלאית. זהו אחד משני סוגי הכתב הרשמיים בברוניי ובמלזיה, והוא בשימוש מוגבל במלזיה, באינדונזיה, בסינגפור ובפיליפינים, במיוחד בהקשרים דתיים.
ג'אווי התקיים כאלפבית במשך מאות שנים ברחבי מה שקרוי בפי המאלסים בשם "עאלם מלאיו", בהגיה משובשת "אלם מלאיו", "העולם המלאי", ובפי האינדונזים "נוסאנתארא", "בין האיים" כיום ככנוי חיבה לאינדונזיה בפי תושביה, וגם המאלסים מכירים אותו.
נהוג לקשר את פיתוח כתב ג'אווי להגעת האסלאם. הוא מורכב בעיקר מאותיות הלקוחות מהערבית בתוספת שש אותיות ייחודיות לג'אווי. זוהי צורת הכתב השלישית לכתיבת מלאית. הראשונה הייתה בכתב רנצ'ונג, השנייה בכתב פאלי.
ראשית כתב ג'אווי מיוחסת לשנת 1082 לספירה הנוצרית. מצבת קבר שתאריכה האסלאמי מקביל לאותה שנה נתגלתה באי ג'אווה ולשונה ערבית בלבד. לכן דבק בכתב הזה השם "חרוף ג'אווי" שמשמעו בערבית "אותיות ג'אווי" והוא נהגה בשיבוש "הורוף ג'אווי". שם נוסף הוא "תוליסאן ג'אווי" שמשמעו במלאית "כתב ג'אווי". השימוש בכתב הזה איפשר למוסלמים בכל האזור לקרוא בקוראן, אבל עד היום רבים מהקוראים בו נזקקים לקוראן מתורגם, כי אינם מבינים ערבית. הוראת הכתב הג'אווי היא כלי לשימורו. ג'אווי היה בשימוש מתקופת האסלאם של פאסאי ועד תקופת סולטנות מלאקה, סולטנות ג'והור וסולטנות אצ'ה במאה ה-17. עדות לכך מצויה באבן הכתובה (של) תרנגגנו (באתו ברסורת תרנגגנו) המתוארכת ל-1303 (שנת 702 על פי לוח השנה המוסלמי), בעוד שהשימוש הראשוני באלפבית הלטיני באזור החל לקראת סוף המאה ה-19. הכתיב ההולנדי בכתב לטיני החל להיות בשימוש ב"הודו ההולנדית" בשנת 1894.
תמונת עמוד מתוך "סג'אראה מלאיו"
הספרות המלאית בכתב ג'אווי כללה בין היתר שלושה ספרים מפורסמים: "סג'אראה מלאיו", "תולדות המלאים" - תולדות ממלכת מלאקה, אבל סביר שנכתב מחוץ לה, כי באותו זמן נשלטה המדינה בידי פורטוגל, שתי גרסאות נכתבו, הראשונה בשנת 1536 והשנייה בשנת 1612; השני היה "חכאיאת סריבו מסאאל" והקרי של היום "היכאיאת סריבו מסאיל" ונקרא גם "סריבו מסאלאה", "סיפורי אלף הקושיות" - ספר פולמוסי דתי אסלאמי, שנכתב בשנת 1757 באי סומטרה. תרגומי הספר באנגלית ובהולנדית נמצאים בספרית הקונגרס בוושינגטון; השלישי היה "חכאיאת האנג תואה" ובקרי של היום "היכאיאת האנג תואה", "סיפורי האנג תואה", שנכתב במלאיה, ומאמינים שנכתב בשנת 1700 אבל הכתוב המלא ידוע משנת 1849. שלושת אלו נחשבים ליצירות האומנות הגדולות ביותר בשפה המלאית. מלבדם נכתב במלאית בכתב ג'אווי גם "חכאיאת ראג'א-ראג'א פאסאי", ובקרי של ימינו "היכאיאת ראג'א-ראג'א פאסאי", "ספורי מלכי פאסאי", שנכתב במאה ה-14 באינדונזיה.
שימוש בכתב על מטבעות

הכתב הג'אווי נפוץ מאוד במטבעות היסטוריים, סדרות שלמות של מטבעות בכל מדינות האזור המלאי נכתבו בו, כולל מה שהוטבע בזמן שלטונם של הבריטים במלזיה ועבור סינגפור הונפק מטבע תלת לשוני בממלכה המאוחדת שכלל כתב ג'אווי, אנגלית וסינית, וחלק נכר ממה שהטביעו ההולנדים באיי הודו המזרחיים ההולנדיים החל משנת 1753, כאשר הסדרות שראשיתן בשנת 1854 הן יצירות אומנות תלת לשוניות והכתב הג'אווי מתבלט בסגנון ה'ערבסקי' שלו. גם שני מטבעות לסרי לנקה בשם ציילון כתובים בכתב ג'אווי, והונפקו על ידי ההולנדים בשנים 1784 ו-1787. בשנת 1945 הונפקה בארצות הברית הסדרה האחרונה בשמה של הולנד עבור איי הודו המזרחיים ההולנדיים על 11 המטבעות מופיעות שלוש שפות, כולל מלאית בכתב ג'אווי. בשנים 1951 עד 1954 הונפקה סדרת המטבעות האחרונה באינדונזיה שכללו גם כתב ג'אווי. במלזיה במדינת קלנטן מונפקות החל מ-20 בספטמבר 2006 סדרות שלמות של מטבעות כסף וזהב, הראשונה בכתב ג'אווי בלבד, השנייה גם בכתב ג'אווי, גם בכתב לטיני ובערבית, וגם מדינת פרק החלה להנפיק מטבעות כוללים כתב ג'אווי בשנת 2011. מלזיה הנפיקה לפחות שני מטבעות הכוללים כתב ג'אווי בשנים 1981 ו-2000. חלק מהשטרות של מלזיה כוללים את הערך הנקוב וגם שם בנק המדינה שמנפיק אותם גם בכתב ג'אווי. בברוניי היו לפחות שני מטבעות היסטוריים שכתיבם רק ג'אווי ועוד מטבע תלת לשוני שכתוב בג'אווי, בערבית ובאנגלית. בימינו מופיע שם המדינה והערך הנקוב גם בכתב ג'אווי על חלק מן השטרות, ועל מטבעות זיכרון.
אין תמיד אחידות בכתיב. לדוגמה, במלזיה השטר של 50 רינגית כולל את הכתיב הלטיני BANK אבל ההקבלה בכתב ג'אווי היא "בנגך" כאשר האות "נגאא" נמצאת בו ואינה כלל ב-BANK בכתב לטיני, והאות "כאף" הסופית נכתבת כמו שהיא נכתבת בפרסית דווקא, שונה מצורת "כאף" סופית הערבית כצורת הופעתה בטבלת האותיות בערך זה. לפחות שניים מהמטבעות ההיסטוריים של אינדונזיה, מכילים את הספרה 4 כפי שהיא נכתבת בפרסית ۴, ואילו במטבעות של כלנתן מופיעה שנת 1427 ההג'רית עם ספרת 4 הנכתבת כמו בערבית ٤. חלק מהמוסלמים שהביאו את האסלאם אל האזור המלאי באו מאיראן, וגם צורת הכתיב שלהם נקלטה בכתב הג'אווי. מילים שמקורן ערבי נכתבות כמו בערבית אבל מילים מלאיות נכתבות לעיתים בכתיב חסר או בכתיב מלא. השם רופיה מופיע בשנים שונות رڤيه בכתיב חסר וגם روڤيه בכתיב מלא. שמה של אינדונזיה מופיע اندونسي "אנדונסי" על המטבעות עד לשנת 1954. מתוך מאמץ להאחדת השפה, כיום נכתב שם אינדונזיה בכתב ג'אווי כך: اندونيسيا 'אנדוניסיא'.
אותיות

| אות | מבודדת | תחילית | אמצעית | סופית | שם |
| --- | --- | --- | --- | --- | --- |
| ا | ﺍ |  |  | ﺎ | אליף |
| ب | ﺏ | ﺑ | ﺒ | ﺐ | בּאא |
| ت | ﺕ | ﺗ | ﺘ | ﺖ | תאא |
| ث | ﺙ | ﺛ | ﺜ | ﺚ | ת'אא |
| ج | ﺝ | ﺟ | ﺠ | ﺞ | ג'ים |
| ح | ﺡ | ﺣ | ﺤ | ﺢ | חאא |
| چ | ﭺ | ﭼ | ﭽ | ﭻ | צ'אא |
| خ | ﺥ | ﺧ | ﺨ | ﺦ | ח'אא |
| د | ﺩ |  |  | ﺪ | דאל |
| ذ | ﺫ |  |  | ﺬ | ד'אל |
| ر | ﺭ |  |  | ﺮ | ראא |
| ز | ﺯ |  |  | ﺰ | זאי |
| س | ﺱ | ﺳ | ﺴ | ﺲ | סין |
| ش | ﺵ | ﺷ | ﺸ | ﺶ | שין |
| ص | ﺹ | ﺻ | ﺼ | ﺺ | צאד |
| ض | ﺽ | ﺿ | ﻀ | ﺾ | צ'אד |
| ط | ﻁ | ﻃ | ﻄ | ﻂ | טאא |
| ظ | ﻅ | ﻇ | ﻈ | ﻆ | ט'אא |
| ع | ﻉ | ﻋ | ﻌ | ﻊ | עין |
| غ | ﻍ | ﻏ | ﻐ | ﻎ | ע'ין |
| ڠ |  |  |  |  | נגאא |
| ف | ﻑ | ﻓ | ﻔ | ﻒ | פאא |
| ڤ | ﭪ | ﭬ | ﭭ | ﭫ | פּאא |
| ق | ﻕ | ﻗ | ﻘ | ﻖ | קאף |
| ك | ﻙ | ﻛ | ﻜ | ﻚ | כאף |
| ڬ |  |  |  |  | גאף |
| ل | ﻝ | ﻟ | ﻠ | ﻞ | לאם |
| م | ﻡ | ﻣ | ﻤ | ﻢ | מים |
| ن | ﻥ | ﻧ | ﻨ | ﻦ | נון |
| و | ﻭ |  |  | ﻮ | ואו |
| ۏ |  |  |  |  | ואא |
| ه | ﻩ | ﻫ | ﻬ | ﻪ | האא |
| ي | ﻱ | ﻳ | ﻴ | ﻲ | יאא |
| ڽ |  |  |  |  | ניאא |
הערות שוליים

↑  https://upload.wikimedia.org/wikipedia/commons/4/4f/SuratUluSample.png
| --- | --- |
בקרת זהויות :  NDL: 001093854
גטו דז'

| --- | --- |
אין תמונה חופשית
 מידע כללי
 סוג:  גטו
 מדינה:  רומניה
 מחוז:  סאטו מארה
 תאריכים
 תאריך הקמה:  3 במאי 1944
 אוכלוסייה
 מספר אסירים בשיא:  7,800
 השתייכות האסירים:  יהודים רומנים
 נתונים
 קואורדינטות:  47°09′00″N 23°52′00″E﻿ / ﻿47.15°N 23.8666666667°E﻿ / 47.15; 23.8666666667
  (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור גטו דז'(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור גטו דז'
 
גטו דז' (ברומנית: Ghetoul Dej) היה גטו נאצי לאירופאים יהודים במהלך מלחמת העולם השנייה. הגטו היה ממוקם בדז', מחוז סולנוק-דובוקה, ממלכת הונגריה (כיום: בדז', מחוז סולנוק-דובוקה, רומניה) כיוון שהשטח הפך לחלק מהונגריה בעת התרחשות תכתיב וינה בצפון טרנסילבניה עד לסוף מלחמת העולם השנייה. הגטו היה פעיל באביב 1944, לאחר מבצע מרגרטה.
היסטוריה

ב-30 באפריל 1944 כינס ינוש שילינג, סגן הממונה על מחוז סולנוק-דובוקה, ישיבה לדיון בביצוע הגטואיזציה במחוזו. ב-3 במאי 1944 הורה ראש העיר ינו ורס להקים את גטו דז' ביער בונגור, מרחק של כמה קילומטרים מהעיר. תחילה נאלצו היהודים לשהות בגטו תחת כיפת השמים, ולאחר זמן מה נבנו בגטו בקתות מקורות עץ שהובאו ממנסרות שהיו בעבר בבעלות יהודים מהמחוז. מסילת רכבת שעברה בקרבת הגטו שימשה לאחר מכן לגירושים. בתוך ימים אחדים, רוכזו בגטו דז' כ-7,800 יהודים, ובהם יהודי דז' ויהודי מחוז סולנוק-דובוקה. השמירה על הגטו הייתה בידיהם של שוטרים מקומיים ושל כ-40 ז'נדרמים הונגרים בפיקודו של אמיל טקץ'.
נשיא המועצה היהודית שפעלה בגטו היה פרנץ אורדנטליך. רופאים יהודים הורשו להמשיך להתגורר בעיר. ארבעה רופאים טיפלו בתושבי הגטו, והרופא הראשי מביניהם היה ד"ר אוסקר אנגלברג.
בגטו פעל בית תמחוי, אך עמדה לרשותו אספקה דלה. מדי יום הוקצו כמה גברים לעבודה בעיר. רבים הועסקו בהסבת בית הכנסת הגדול למחסן. חוקרים עינו את תושבי הגטו כדי שיגלו היכן הסתירו את חפצי הערך שלהם.
בימי קיומו של הגטו, כחודש ימים, מתו בו 25 בני אדם. כמה מיושבי הגטו ובהם הרב יוז'ף פנט, רבה של נגילונדה, עם תשעה מבני משפחתו, הצליחו לברוח.
תושבי הגטו גורשו לאושוויץ בשלושה טרנספורטים שיצאו ממנו ב-28 במאי וב-6 וב-8 ביוני 1944.
הערות שוליים

↑  יד ושם, דש (Dés), באתר www.yadvashem.org
גאורג פרדיננד דוקוויץ

| --- | --- |

 לידה:  29 בספטמבר 1904 ברמן, הרפובליקה הפדרלית של גרמניה 
 פטירה:  16 בפברואר 1973 (בגיל 68) ברמן, הרפובליקה הפדרלית של גרמניה 
 מקום קבורה:  Riensberger Friedhof 
 מדינה:  גרמניה 
 מקצוע:  דיפלומט, לוחם מחתרת 
 מידע חסיד אומות העולם
 פרסים והוקרה:  חסיד אומות העולם (29 במרץ 1971)  אות הזהב המפלגתי  הצלב הגדול של מסדר הכבוד של הרפובליקה הפדרלית של גרמניה 
 קישורים חיצוניים
 יד ושם:  גאורג פרדיננד דוקוויץ
 
גאורג פרדיננד דוקוויץ (בגרמנית: Georg Ferdinand Duckwitz, ‏29 בספטמבר 1904, ברמן – 16 בפברואר 1973) היה דיפלומט גרמני בשגרירות ארצו בדנמרק אשר העביר לידידיו הדנים את הידיעה על הגירוש הצפוי של יהודי דנמרק, ובכך איפשר את הברחתם לשוודיה הנייטרלית של 95% מיהודי דנמרק והצלתם מהשמדה. על כך הוענק לו אות חסיד אומות העולם על ידי יד ושם.
קורות חיים

דוקוויץ נולד בברמן למשפחת סוחרים חשובה. ב-1932 הצטרף דוקוויץ למפלגה הנאצית. בשנים 1933–1935 שירת במשרד למדיניות חוץ של אלפרד רוזנברג, אך פרש מרצונו מן המשרד ועסק בעבודה אזרחית בחברת ספנות.
קורות חיים > פעילותו בתקופת השואה להצלת יהודים

דוקוויץ עבד במשרד החוץ הגרמני, ונשלח לדנמרק לשרת בתפקיד נספח ימי. ב-11 בספטמבר 1943 נודע לו מפי נציג הרייך בדנמרק קרל רודולף ורנר בסט על התוכנית לאסור את יהודי דנמרק ב-1 באוקטובר כדי לשלחם למחנות ריכוז. שבועיים אחר-כך הוא טס לסטוקהולם בירת שוודיה, כביכול כדי לנהל משא ומתן על מעבר ספינות מסחר גרמניות במימי שוודיה. שם הוא נפגש עם ראש הממשלה פר אלבין הנסון, וביקש ממנו ששוודיה תקלוט את יהודי דנמרק. כעבור יומיים הגיעה תשובה חיובית של השוודים. דוקוויץ קשר קשרים טובים עם מנהיגי המפלגה הסוציאל-דמוקרטית הדנית והם רחשו לו אמון. כאשר חזר דוקוויץ לקופנהגן ב-28 בספטמבר, הוא פגש את ראש המפלגה הסוציאל-דמוקרטית, הנס הדטופט, וסיפר לו על התוכנית הגרמנית לגירוש היהודים. ממנו עברה הידיעה לראשי הקהילה היהודית והמחתרת הדנית. במבצע חשאי שארגנה המחתרת הסתתרו היהודים בבתי אזרחים דנים ולאחר מכן הוברחו בספינות דיג לשוודיה. כ-7,500 מתוך 8,000 יהודי דנמרק ניצלו במבצע זה, עליו הוענק לעם הדני אות חסידי אומות העולם.
קורות חיים > לאחר המלחמה

דוקוויץ המשיך לשרת במשרד החוץ הגרמני גם לאחר המלחמה, ובשנים 1955–1958 כיהן כשגריר גרמניה המערבית בדנמרק ולאחר מכן כשגריר בהודו. את שירותו סיים כמנהל משרד החוץ. יצא לגמלאות בשנת 1970.
ב-21 במרץ 1971 הוענק לו אות חסיד אומות העולם. שנתיים לאחר מכן נפטר בגיל 68.
הנצחה

דמותו הונצחה בסדרת טלוויזיה של דיסני "נס בחצות" המבוססת על הצלת יהודים דנים מדנמרק.
ראו גם

הצלת יהודים במהלך השואה